label_title: Szaddám Huszein kivégzése
label_desc: Szaddám Huszein volt iraki elnököt 2006. december 30-án, emberiesség elleni bűneiért (elsősorban a Dudzsájban, 1982-ben elkövetett, 148 síita áldozatot követelő megtorlás miatt) végezték ki. A 180 000 kurd halálát okozó népirtás ügye ítélethozatal nélkül zárult. Kivégzésére helyi idő szerint 6.07-kor került sor, éppen napkelte előtt, miközben számos iraki arra emlékezett, hogy Ábrahám ezen a napon ajánlotta fel fiát Istennek. A kivégzésre Bagdad egyik délnyugati kerületében, a szigorúan őrzött Igazság Táborában került sor. Ezt a tábort Szaddám is használta. Az előzetes hírekkel ellentétben egyedül, és nem társaival, Barzan Ibráhim at-Tikritível és Avad Hamed al-Bandarral együtt végezték ki. Az ő kivégzésükre 2007. január 15-én került sor.